Subject: Alu aleviku kauplus
From: "Siim Viin" <[email-masked]>
To: "Raine Viitas" <[email-masked]>
Cc: Tõnis Arjus <[email-masked]>, "Ivika Maavere" <[email-masked]>
Date: Mon, 26 Jan 2026 12:48:00 +0200

Tere

Rapla vallas on menetluse lõppjärgus Alu kaupluse uut asukohta määrav 
detailplaneering (https://rapla.ee/kaupmehe-kalevi-kula/). Avalikul 
väljapanekul olin mina ainuke, kes tagasisidet esitas.

Minu märkused olid kokkuvõtvalt järgmised:
1) Uus poe planeeritav asukoht on liiklusohutuse seisukohalt ohtlikum kui 
olemasolev. Iga poodi külastav jalakäija peab tulevikus ületama 70 km/h 
piirkiirusega riigiteed kaks korda. Iga poodi külastav autojuht peab 
tulevikus sooritama vasakpöörde või ületama risti riigiteed, mille 
liikumiskiirus on projekteeritud 70 km/h. Kehtestatud kiirusest kinni 
pidamiseks pole aga rakendatud ühtegi meedet.
2) Puuduvad kõnniteed jalakäijatele vajalikest suundadest lähenedes (ka 
planeeringu põhjenduses toodud tulevikus realiseeruda võivate planeeringute 
suunast)- pole hinnatud ohutu lahenduse jaoks vajaliku ruumivajaduse 
olemasolu.
3) Planeeritud kõnniteede laiused ei arvesta vajalike ohutusruumidega.
4) Haagise parkimine on projekteeritud liiklusseaduse nõudeid eirates. Sealt 
edasi tuli ka välja, et parkimiskohtade arv planeeringus ei vasta nõutule.

Kõikide ettepanekutega ei nõustutud ja 30.12.2026 toimus avalik arutelu, 
mille tulemuseks on valla vastus (terviktekst manuses):
"Keegi ei sea kahtluse alla Teie tähelepanekute asjakohasust ja asjalikkust, 
ent siiski pole vald planeerimistöörühma hinnangul detailplaneeringu 
suuremahuliseks ümbertegemiseks valmis."
[...]
"On tõesti kahju, et Te planeeringut varem ei märganud ning vajakajäämistele 
tähelepanu ei juhtinud. Kui asi oleks detailplaneeringu algatamise ajal 
teada olnud, poleks arendaja võib-olla planeeringut algatada soovinudki ning 
oleksime kunagi kaugemas tulevikus ehk saanud parema lahenduse leida."

Hea planeerimislahenduse eelduseks ei saa olla see, et liikuvusinseneer 
planeeringut MÄRKAB vaid eksperte tuleb kaasata algusest.

Eelmises kirjas viitasid Raine, et Transpordiamet on lahenduse 
kooskõlastanud, kuid siinkohal tasuks märkida, et Transpordiameti 
kooskõlastus on vaid riigitee vastavuse kohta projekteerimise nõuetele. 
Transpordiamet andis planeeringu koostajale valida kaks lahendust, millest 
planeeringu koostaja pidanuks valima olustiku sobivaima. Ohutu 
terviklahendus on  vastavalt planeerimisseadusele planeerija valida.

Mis veel avaliku väljapaneku tulemuste avaliku arutelu käigus välja tuli?
* Kanguri detailplaneering, millele avaliku väljapaneku vastustes 
(terviktekst on manuses) viidatakse on koostatud 2010 ja tegelikkuses vald 
selle realiseerumist tõenäoliseks ei pea.
*  Avaliku väljapaneku vastustes viidatud Kaare ja Kaaga planeeringud vaid 
juttude tasemel.
* Planeeringu seletuskirjast puudub liikluvus- ja liiklusanalüüs, kui palju 
hakkab jalakäijaid uut ainukest külapoodi külastama.
* Transpordiamet on planeerimise alguses välja toonud, et planeerimisse 
tuleb kaasata teedeinsener, mida avalikele andmebaasidele tuginedes tehtud 
pole.

Millised oleksid lahendused:
1) Rekonstrueerida pood olemasolevas asukohas.
2) Muuta poe külastamine uues asukohas ohutumaks läbi ringristmiku rajamise.
3) Leida poele alevikus sees sobivam uus asukoht.

Manuses on tekstis viidatud kirjavahetus ja kaasamise vastused. Juhul kui on 
täiendavaid küsimusi saame teha kohtumise ja võin oma seisukohti selgitada.

Lugupidamisega

Siim Viin
Liikuvusinsener tase 7
Diplomeeritud teedeinsener, tase 7
www.svl.ee <http://www.svl.ee>
[email-masked] <mailto:[email-masked]>
+372 58 105 339

  <https://ci3.googleusercontent.com/mail-sig/AIorK4xhwQ_b3Lt2ec9kHgVualJ9UBJgda6UmwwrwDbEqyVhytXuFcFoeOl2zbxsSeCnvQ7CdJJMPOyyQJbs>

---

Kiri on saadetud väljastpoolt valitsemisala.  Ärge avage kirjaga kaasa 
tulnud linke või manuseid enne, kui olete saatja õigsuses ja sisu 
turvalisuses kindel.